**Pitanja za operatore**

U pogledu verifikacije ciljanih područja (naselja) za intervenciju ovim Programom:

1. da li operatori u naseljima, koja su unutar priloga„Popis ciljanih područja provedbe NP-BBI“ označena kao opravdana, raspolažu NGA mrežama koje u potpunosti pokrivaju određeno naselje, te, ako je odgovor potvrdan, o kojim se naseljima i NGA tehnologijama radi (*potpuna NGA pokrivenost naselja* odgovara situaciji u kojoj svim stanovnicima u naselju mogu biti pružane usluge s brzinama od minimalno 30 Mbit/s);
2. da li operatori u naseljima, koja su unutar priloga„Popis ciljanih područja provedbe NP-BBI“ označena kao opravdana, planiraju u razdoblju od iduće tri godine (do 31. prosinca 2023.) komercijalna ulaganja u NGA mreže, što bi rezultiralo potpunom NGA pokrivenošću određenog naselja, te, ako je odgovor potvrdan, o kojim se naseljima, NGA tehnologijama i planiranim iznosima ulaganja radi (iznosi ulaganja u NGA mreže ovdje se odnose samo na ulaganja koja bi se provela pod komercijalnim uvjetima, tj. ne odnose se na ulaganja koja bi bila podržana državnim potporama, poput ulaganja u sklopu Okvirnog nacionalnog programa razvoja infrastrukture širokopojasnog pristupa u područjima u kojima ne postoji dostatan komercijalni interes za ulaganja (NN 68/2016); *potpuna NGA pokrivenost naselja* odgovara situaciji u kojoj svim stanovnicima u naselju mogu biti pružane usluge s brzinama od minimalno 30 Mbit/s);

Prijavu planiranih ulaganja u NGA mreže operatori trebaju dostaviti Ministarstvu mora, prometa i infrastrukture potpisanu od osobe ovlaštene za zastupanje operatora. Prijava treba sadržavati sve prethodno navedene tražene podatke (podaci o naseljima s potpunom NGA pokrivenošću, NGA tehnologijama i planiranim iznosima ulaganja). Sukladno čl. 25.a Zakona o elektroničkim komunikacijama (NN 73/08, 90/11, 133/12, 80/13, 71/14 i 72/17), osim Ministarstvu mora, prometa i infrastrukture, prijavu o planiranim komercijalnim ulaganjima operatori su tijekom javne rasprave dužni dostaviti i Hrvatskoj regulatornoj agenciji za mrežne djelatnosti.

1. s obzirom na dostupnost agregacijske svjetlovodne infrastrukture, da li upravljaju agregacijskom svjetlovodnom infrastrukturom s većim brojem neosvijetljenih (slobodnih) svjetlovodnih niti koja povezuje bilo koje naselje označeno kao opravdano u prilogu„Popis ciljanih područja provedbe NP-BBI“, te, ako je odgovor potvrdan, o kojim se naseljima i broju neosvijetljenih (slobodnih) svjetlovodnih niti radi (povezivanje određenog naselja odgovara situaciji u kojoj je osigurana kontinuirana veza putem većeg broja neosvijetljenih (slobodnih) svjetlovodnih niti, od bilo kojeg prijelaznog čvora, čije su lokacije specificirane u poglavlju 4.3.1 glavnog dokumenta Programa, do određenog opravdanog naselja)
2. planiraju li u razdoblju od iduće tri godine (do 31. prosinca 2023.) komercijalna ulaganja u agregacijsku svjetlovodnu infrastrukturu s većim brojem neosvijetljenih (slobodnih) svjetlovodnih niti, koja bi povezala bilo koje naselje označeno kao opravdano u prilogu„Popis ciljanih područja provedbe NP-BBI“, te, ako je odgovor potvrdan, o kojim se naseljima, broju neosvijetljenih (slobodnih) svjetlovodnih niti te planiranim iznosima ulaganja radi (povezivanje određenog naselja odgovara situaciji u kojoj je osigurana kontinuirana veza putem većeg broja neosvijetljenih (slobodnih) svjetlovodnih niti, od bilo kojeg prijelaznog čvora, čije su lokacije specificirane u poglavlju 4.3.1 glavnog dokumenta Programa, do određenog opravdanog naselja)

Prijavu planiranih ulaganja u agregacijsku svjetlovodnu infrastrukturu operatori trebaju dostaviti Ministarstvu mora, prometa i infrastrukture potpisanu od osobe ovlaštene za zastupanje operatora. Prijava treba sadržavati sve prethodno navedene tražene podatke (podaci o povezanim naseljima, broju neosvijetljenih (slobodnih) svjetlovodnih niti te planiranim iznosima ulaganja). Sukladno čl. 25.a Zakona o elektroničkim komunikacijama (NN 73/08, 90/11, 133/12, 80/13, 71/14 i 72/17), osim Ministarstvu mora, prometa i infrastrukture, prijavu o planiranim komercijalnim ulaganjima operatori su tijekom javne rasprave dužni dostaviti i Hrvatskoj regulatornoj agenciji za mrežne djelatnosti.

**Pojašnjenja uz pitanja za javnu raspravu za operatore**

NGA mrežama smatraju se sve pristupne mreže koje mogu osigurati nepokretni širokopojasni pristup s brzinama od barem 30 Mbit/s prema korisniku (*downstream*). NGA mreže mogu biti izvedene putem FTTH, FTTC/VDSL, DOCSIS 3.0 i naprednih bežičnih tehnologija čija je implementacija prilagođena potrebama nepokretnog širokopojasnog pristupa.

Planovi ulaganja u pristupne i agregacijske mreže odnose se isključivo na ulaganja koja operatori planiraju poduzeti samostalno pod uobičajenim komercijalnim uvjetima, bez bilo kakvih poticaja, odnosno državnih potpora.

**Uputa za dostavu informacija po naseljima**

U odgovorima i komentarima koji se odnose na dostupnost i/ili planove ulaganja u svjetlovodnu infrastrukturu i mreže po naseljima, molimo svakako se koristiti prilogom („Popis ciljanih područja provedbe NP-BBI“), za unos relevantnih podataka po naseljima (podatke unijeti u dodatne stupce od AE do AI, zadržavajući postojeću strukturu popisa naselja u tablici).